Træbåden A184 ligger lige nu på bunden af Hirtshals Havn. Træbåden begyndte pludselig at tage vand ind, mens den lå ved kajen. 10 minutter gik der, og så var båden dækket af vand. Havnevagten i Hirtshals Havn tror, det er et rør, der er sprunget i båden, der har fået den til at synke. Ejeren af træbåden er fra Aabybro. Den 10 meter lange jolle hører ikke hjemme i Hirtshals Havn. Ejeren er kontaktet. Nu skal han finde ud af med sit forsikringsselskab, hvordan træbåd skal hæves. Herefter skal de se om båden kan repareres eller om den er totalskadet.

Opsummering:
En 10 meter lang træbåd gik torsdag til bunden i Hirtshals Havn. 10 minutter og så var båden dækket af vand.